राजस्व मंत्री गुप्ता ने कहा कि राज्य शासन पिछले 5 साल से गरीबों को एक रुपए किलो गेहूं, चावल और नमक उपलब्ध करवा रहा है। उन्होंने कहा कि सन् 2022 तक राज्य और केन्द्र सरकार मिलकर प्रदेश के सभी आवासहीनों को आवास उपलब्ध करवाया जाएगा। हाल ही में शासन द्वारा एक लाख परिवारों को आवास उपलब्ध करवाया गया। राशन, आवास और बिजली बिल माफी में जाति और धर्म का किसी भी प्रकार का भेदभाव नहीं किया गया है। इसके अलावा भी गुप्ता ने कई योजनाओं का बखान करते हुए प्रदेश सरकार के कामकाज को गिनाया| उन्होंने कहा कि आगे भी गरीब और प्रदेश के सभी वर्गों के लिए सरकार बेहतर कार्य करने के लिए प्रतिबद्ध है|